Võistlusjuhend 
ADDINOL Rapla rahvasprint
pühapäeval, 13. juulil 2008. a Rapla kardirajal

rally.ee autospordiajakirja XI rahvasprint 
Hepa karikavõistluste V etapp

Kooskõlastatud EAL Rahvaspordikomitees 
Registreeritud EAL-s nr 52/RS

1. VÕISTLUSE KOHT, AEG, AJAKAVA

1.1. Võistlus toimub Rapla kardirajal (Rapla vald, Rapla maakond).
1.1.1. Raja pikkus: 1100 m
1.1.2. Raja laius: 4-10 m
1.1.3. Pinnas: 100% asfalt

1.2. Ajakava
1.2.1. Esmaspäeval, 2. juunil 2008. a avaldatakse võistlusjuhend
1.2.2. Esmaspäeval, 23. juunil 2008. a kell 08.00 algab osavõtjate registreerimine
1.2.3. Neljapäeval, 10. juulil 2008. a kell 23.00 lõpeb osavõtjate registreerimine
1.2.4. Reedel, 11. juulil 2008. a kell 12.00 avaldatakse korraldaja poolt heakskiidetud osavõtjate nimekiri
1.2.5. Pühapäeval, 13. juulil 2008. a:
07.00-09.00 - registreerimine, dokumentide kontroll
07.00-09.30 - autode tehniline kontroll vastavalt graafikule (vt. p 1.4.)
07.30-10.30 - võistlusrajaga tutvumine jalgsi
10.45 - võistlejate koosolek ja võistluse avamine
11.00 - esimese võistlussõidu start
Autasustamine pärast võistlussõitude lõppu.
Võistluse täpne ajakava, stardijärjekord ja rajaskeem avaldatakse võistluse ametlikul teadetetahvlil (ATT) hooldealas.

1.3. Registreerimine
1.3.1. Osavõtjate registreerimine algab esmaspäeval, 23. juunil 2008. a kell 08.00 ja lõpeb neljapäeval, 10. juulil 2008. a kell 23.00.
1.3.2. Registreerimine toimub internetiaadressil www.rally.ee.

1.4. Võistlusautode tehniline kontroll
1.4.1. Iga võistlusel osalev auto peab saabuma tehnilisele ülevaatusele 13. juulil 2008. a järgmise graafiku järgi:
07.00-08.00 - võistlusautod numbritega 1-49
08.00-09.00 - võistlusautod numbritega 50-99
09.00-09.30 - võistlusautod numbritega 100-120; ohutusautod

2. KORRALDAJA

2.1. Võistluse korraldab MTÜ Rapla Kardirada koostöös rally.ee autospordiajakirjaga.

2.2. Ametnikud
Võistluse juht: Tiit Soa, tel (+372) 55 646 392
Võistluse sekretär: Teele Sepp (III). Tel (+372) 58 353 680, e-mail teele@rsracing.ee
Tehnilise komisjoni esimees: Tõnu Sepp (III). Tel (+372) 50 40 562
Pressiesindaja: Rando Aav, tel (+372) 50 23 642
2.3. Täiendav info
www.rally.ee

3. ARVESTUSKLASSID, VÕISTLUSAUTOD

3.1. Arvestusklassid
3.1.1. J18 - kuni 18-aastased noored (kaherattaveolised tänavasõiduautod mootori kubatuuriga alla 2000 cm³)
3.1.2. 4WD - neljarattaveolised autod, sh ASN tehnilist kaarti omavad autod
3.1.3. 2WD sport - kaherattaveolised ASN tehnilist kaarti omavad autod
3.1.4. 2WD-V - kuni 1600 cm³ mootori töömahuga kaherattaveolised tänavasõiduautod
3.1.5. 2WD-S - üle 1600 cm³ mootori töömahuga kaherattaveolised tänavasõiduautod
3.1.6. ML - 2008. a Moskvich Liiga tehnonõuetele vastavad Moskvitš-tüüpi tänavasõiduautod
3.1.7. Naised - kaherattaveolised tänavasõiduautod

3.2. Võistlusautod 
3.2.1. Võistlusautod (välja arvatud ASN tehnilist kaarti omavad sportautod) peavad vastama kehtivatele rahvaralli ja rahvasprindi tehnilistele tingimustele. ASN tehnilist kaarti omavad autod peavad vastama FIA/EAL tehnilistele tingimustele ning olema EAL võistlusmäärustike kohased kas ralliks, krossiks või ringrajasõiduks.
3.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Võistlusauto tehnoseisundit ja rehve võib kontrollida kogu võistluse vältel.
3.2.5. Keelatud on kiilasrehvide kasutamine, mille vulkaniseeritud mustri sooned moodustavad vähem, kui 17% veerepinna pindalast. Rehvi turvisemustri lõikamine ja lõigatud rehvide kasutamine on lubatud klassides 2WD sport ja 4WD.
3.2.6. ML klassis ei piirata kasutatavate rehvide arvu. (ML tehn. tingimuste art 5 p 7).
3.2.7. Pukseerimissilmus auto ees ja taga on kohustuslik. Klassides 2WD sport ja 4WD on autol nõutav pukseerimissilmuse asukohale viitav noolekujuline kleebis.
3.2.8. Hooldusalas on ASN tehnilise kaardiga sportautodel nõutav vedelikekindla alustendi kasutamine.

4. OSAVÕTJAD

4.1. Võistlustest osavõtjad peavad mandaadis esitama: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või võistlejalitsentsi
4.1.3. juhiloa (p 3.1.2.-3.1.7. märgitud võistlejad)
4.1.4. sõiduki registreerimistunnistuse
4.1.5. sõiduki kasutusõigust tõendava dokumendi (vajadusel)
4.1.6. tehnilise kaardi (p 3.1.2.-3.1.3. osalevatel sportautodel)

4.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.
4.3. Alla 18-aastasel võistlejal on lubatud osaleda kaassõitjata või kaassõitjaga, kes omab kehtivat võistlejalitsentsi või rahvaspordi võistlejakaarti ning kehtivat juhiluba.

4.4. Ühel autol võib ühes klassis võistelda kaks võistlejat, kes mõlemad tasuvad osavõtumaksu.

4.5. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud võistlusnumbrid tuleb võistlejal sõidu ajaks kinni katta.

4.6. Starti lubatakse 120 võistlusele eelregistreerunud osavõtjat.

5. VÕISTLUSTE KÄIK

5.1. Võistlus viiakse läbi käesoleva võistlusjuhendi järgi vastavuses rahvasprindi võistlusmäärusega ning rahvaralli ja rahvasprindi tehniliste tingimustega.

5.2. Võistlusrajaga tutvumine jalgsi või mootorita liiklusvahendil.

5.3. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

5.4. Stardiintervalli määrab võistluse juht. 

5.5. Stardisignaal fooriga. Stardimärguandeks punaste fooritulede kustumishetk.

5.6. Valestardi eest karistus 10 sekundit.

5.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.8. Rajatähiste esialgselt kohalt liigutamised, ümberajamised ja STOP-märgi juures peatumise eiramine fikseeritakse faktikohtunike poolt. Rikkumist karistatakse vastavalt lisas 1 toodud karistusmäärale.

5.9. Toimub kolm võistlussõitu. Lõplik tulemus kahe parema võistlussõidu aegade summeerimise teel.

5.10. Kõik tulemused vastavalt finišiprotokollile.

6. VASTULAUSED

6.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause kautsjon 3000 krooni.

6.2. Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

6.3. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati

7. OSAVÕTUMAKSUD

7.1. Osavõtumaksud võistlejaile on järgmised:
4WD, 2WD sport, 2WD-S, 2WD-V, ML, naised: 600 krooni
J18: 300 krooni

7.2. Osavõtumaks tasutakse võistluspäeval mandaadis.

8. VÕISTLUSNUMBRID, REKLAAM

8.1. Korraldaja väljastab võistlejaile võistlusnumbrid.

8.2. Korraldaja broneerib võistlusautol koha reklaamiks.

8.3. Võistlusnumbrid ja reklaamid peavad olema autole kinnitatud TÜV saabumise eel.

9. AUTASUSTAMINE

9.1. Iga arvestusklassi kolme paremat autasustatakse karikaga.

9.2. Võistlus on avatud lisaauhindadele.

10. LISASÄTTED

10.1. Võistlejad peavad järgima kohtunike korraldusi kogu võistluse jooksul.

10.2. Võistlejate parklas on keelatud liikuda kiiremini kui 15 km/h. Kohtuniku poolt fikseeritud silmanähtava kiiruseületamisega kaasneb võistluselt eemaldamine.

10.3. Võistluse ajal võistlusautoga võistlusalast väljaminek rangelt keelatud. Rikkumisel karistus kuni võistlustelt eemaldamiseni.

10.4. Iga võistleja osaleb omal vastutusel. Võistluse korraldajad ja Eesti Autospordi Liit ei vastuta võimalike õnnetuste ning nende tagajärgede eest.

Lisa 1
KARISTUSTE KOONDTABEL
VJ Art 7. Osavõtumaks tasumata (stardikeeld)
FIA 15.1.3/5 Auto mittevastavus, dokumendid (stardikeeld)
TT Art 2.4./VJ p 3.2.5. Keelatud rehvide kasutamine (eemaldamine)
VJ p 10.2. Lubatust suurem kiirus hooldusalas (eemaldamine)
VJ p 5.8. STOP märgi eiramine 2 korral (eemaldamine)
FIA 3.3.6. Ebakorrektne, ebaaus või ebasportlik käitumine (kuni eemaldamiseni)
FIA 11.5,1/2 Tõkestamine, ebasportlikkus (kuni eemaldamiseni)
FIA 7.1. Kõrvaline isik autos (kuni eemaldamiseni)
FIA 15.1.8. Auto tehniline korrasolek (kuni eemaldamiseni)
FIA 18.1.9. Kohtunikele mitteallumine (kuni eemaldamiseni) 
VJ p 10.3. Võistlusalast väljumine (kuni eemaldamiseni)
FIA 19.9. Peatumine finiši ja stop märkide vahel (kuni eemaldamiseni)
VJ p 5.6. Valestart (+10 s)
VJ p 5.8. STOP märgi eiramine 1 korral (+10 s)
VJ p 5.8. Rajatähise puude (+10 s)
Raja vale läbimine (halvim aeg +10 s)
FIA 15.1.2. Hilinemine tehnilisele ülevaatusele (500 kr)
VJ Art 8. Võistlusnumbri puudumine (500 kr)